Faidherbe zubia

Faidherbe zubia () Senegalgo Saint-Louis hirian dagoen zubi bat da, Saint Louis uhartea eta kontinentean dagoen hiriaren alde berria lotzen dituena. Senegal ibaia zeharkatzen du.

 Historia 
XIX. mendera arte txalupa bidez soilik iritsi zitekeen kontinentetik Saint Louis uhartera. 1958an mendean ferry sistema bat ezarri zen eta Senegalgo administrari koloniala zen Louis Faidherbek inauguratu zuen. 

1865ean zubi flotagarri bat eraiki zen metalezko 40 pontoi erabiliz. 1885ean Saint Louis eta Dakar hiriburua lotuko zituen trena handik pasatzea erabaki zen. Honek zubia arriskutsu egiten zuen eta ikusi zen beharrezkoa zela zubi sendo bat eraikitzea. Senegalgo Henri de Lamothe gobernadoreak bost milioi urrezko franko eman zituen metalezko zubi bat eraikitzeko. Zubi honek zati mugikor bat eduki behar zuen itsasontziak ibaian gora igaro ahal izateko. 1897ko uztailaren 14an inauguratu zen eta Louis Faidherberen izena eman zioten. 

Ehun urte pasa ondoren erdoilaren eraginez zubiaren metala nahiko kaltetua zegoen eta 2008 eta 2011 artean barra metaliko guztiak aldatu ziren.

 Egitura 
Errepidea igarotzen den metaleko zubia da. 507 metrotako luzera du eta errepideak 10, 5 metrotako zabalera. Zortzi zubibegi ditu, bakoitzak arku bana du alboetan. Zortzi zubibegietatik bost handienek 78,26 metrotako luzera dute, bi zubibegik 36,55m eta zubibegi batek 42,95m. 

Uhartetik hasita bigarren zubibegia mugitu egiten da 45º inguru zabalduz.

 Erreferentziak 

 Kanpo estekak 

Kategoria:1897ko zubiak
Kategoria:Senegalgo zubiak
Kategoria:Arku-zubiak